Komisijos sprendimas
1985 m. gruodžio 13 d.
dėl Ispanijos ir Portugalijos stojimo iš dalies keičiantis Sprendimą 79/491/EEB, nustatantį vynuogynų pagrindinių tyrimų duomenų perrašymo į automatizuotai nuskaitomą formą kodeksą ir tipines taisykles
(85/620/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į Ispanijos ir Portugalijos Stojimo aktą ir ypač į jo 396 straipsnį,
atsižvelgdama į 1979 m. vasario 5 d. Tarybos reglamentą (EEB) Nr. 357/79 dėl vynuogynų statistinių tyrimų [1] su paskutiniais pakeitimais, padarytais Tarybos reglamentu (EEB) Nr. 3719/81, [2] ir ypač jo į 4 straipsnio 4 dalį,
kadangi dėl Ispanijos ir Portugalijos stojimo būtina iš dalies pakeisti Komisijos sprendimą 79/491/EEB3; [3]
kadangi pagal Stojimo sutarties 2 straipsnio 3 dalį Bendrijos institucijos prieš stojimą gali priimti Stojimo akto 396 straipsnyje nurodytas priemones, kurios pagal minėtą Sutartį įsigalioja, įsigaliojus tai Sutarčiai jos įsigaliojimo dieną,
PRIĖMĖ ŠĮ SPRENDIMĄ:
1 straipsnis
Įsigaliojus Ispanijos ir Portugalijos Stojimo sutarčiai, Sprendimo 79/491/EEB I, II ir III priedai yra keičiami šio sprendimo priedais.
2 straipsnis
Šis sprendimas skirtas valstybėms narėms.
Priimta Briuselyje, 1985 m. gruodžio 13 d.